सपांगणी-कंढ़ा सड़क का सर्वे बदला, ग्रामीणों में रोष
लोकनिर्माण विभाग द्वारा कुल्लू जिला की बंजार घाटी की सपांगणी-कढ़ा सड़क का निर्माण कार्य किया जा रहा है। नाबार्ड योजना के तहत हो रहे इस सड़क निर्माण कार्य का सर्वे अब विभाग द्वारा बदला जा रहा है जिससे यहां की जनता में भारी रोष है। तलाड़ा पंचायत के कंढा, सरला, अप्पर फवियारी आदि गांवों की जनता का आरोप है कि 15 वर्ष पूर्व इस सड़क का सर्वे किया गया था लेकिन अब विभाग द्वारा इस सर्वे को बदला जा रहा है।
तलाड़ा पंचायत के मोहिंद्र सिंह धामी, केहर सिंह, योधराज, बली राम, मेहर सिंह, पूर्व प्रधान डेहर सिंह, प्रताप सिंह, सुभाष ठाकुर, रामनाथ नेगी, पृथि सिंह, मेघ सिंह, ध्यान सिंह, संगत राम, सीता देवी, संगीता देवी पूर्व वार्ड पंच ङ्क्षचतामणी आदि ने विभाग पर सर्वे बदलने का आरोप लगाया है। उक्त सभी ग्रामीणों का कहना है कि राजनीतिक कारणवश एवं व्यक्तिगत रंजिश के चलते सड़क के सर्वे को विपरित दिशा में ले जाया जा रहा है और लोनिवि के अधिशाषी अभियंता द्वारा दूसरे गांव की तरफ को सड़क का सर्वे किया जा रहा है जोकि नियमों के विरुद्ध है। ग्रामीणों का कहना है कि अब सड़क पुराने सर्वे के अनुरूप लगभग एक किलोमीटर ही शेष रही है।
उन्होंने बताया कि इससे पूर्व भी यह सड़क विभाग द्वारा सर्वे छोड़कर लगभग 100 मीटर आगे दूसरी आगे दूसरी दिशा की ओर ले गए थे लेकिन पावर ग्रिड विभाग द्वारा अक्टबर 2015 में एफआईआर करके काम बंद करवा दिया गया था। इसके पश्चात ईएनसी द्वारा जुलाई 2016 में विभाग कार्यालय कुल्लू में यह फैसला लिया गया था कि सड़क को पुराने स्वीकृत सर्वे के आधार पर कंढ़ा से जाया जाए, फिर विभाग द्वारा 30 जुलाई 2016 को साइट इंचार्ज कनिष्ठ अभियंता बीडी शर्मा सर्वेयर डेहर सिंह मेट लाल चंद की अगुवाई में लेबर द्वारा पुराने सर्वे के आधार पर ही कंढ़ा गांव के लिए चूना लगवा दिया गया। ग्रामीणों का आरोप है कि पंचायत प्रधान एवं कुछ दूसरे गांव के ग्रामीण कंढा गांव के साथ व्यक्तिगत रंजिश के चलते इस सर्वे को बदलवाने की कोशिश कर रहे हैं।
उन्होंने लोक निर्माण विभाग कुल्लू के अधीक्षण अभियंता से आग्रह है कि इस सड़क के संदर्भ में उचित निर्णय लिया जाए क्योंकि यह सड़क सपांगणी कंढ़ा गांव के लिए सुनिश्चित की गई है। ग्रामीणों का कहना है कि यदि धारा अन्य गांव के लिए कंढ़ा से दोबारा सर्वे कर एवं सारी औपचारिकताएं पूरी तरह सड़क निकाली जाए। उधर, तलाड़ा पंचायत का एक प्रतिनिधिमंडल लोक निर्माण विभाग कुल्लू के अधीक्षण अभियंता से मिला। अधीक्षण अभियंता ने उक्त प्रतिनिधिमंडल को आश्वासन दिया है कि उक्त सड़क के पुराने सर्वे को रोका नहीं जाएगा और मौके पर जाकर मामले का पूरा जायजा लिया जाएगा।
hin_Deva hin_Deva hin_Deva hin_Deva hin_Deva